แนวโน้ม SET เช้าไซด์เวย์ เสี่ยงเจอแรงขาย “หุ้นพลังงาน” หลังน้ำมันอ่อนตัว
แนวโน้มดัชนีเช้านี้แกว่งไซด์เวย์ รับแรงกดดันหุ้นพลังงานจากราคาน้ำมันกลับมาปรับลง จากความกังวลภาวะล้นตลาด และกดดันดัชนี พร้อมให้แนวต้าน 1,610 จุด แนวรับ 1,580 จุด
แนวโน้มดัชนีเช้านี้แกว่งไซด์เวย์ รับแรงกดดันหุ้นพลังงานจากราคาน้ำมันกลับมาปรับลง จากความกังวลภาวะล้นตลาด และกดดันดัชนี พร้อมให้แนวต้าน 1,610 จุด แนวรับ 1,580 จุด
24 มี.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งไซด์เวย์ในกรอบ แม้ว่าจะมีปัจจัยบวกจากการที่ Dot plot บ่งชี้ว่าการขึ้นดอกเบี้ยของธนาคารกลางสหรัฐ (เฟด) ใกล้จบแล้ว ซึ่งคาดว่าจะขึ้นอีกเพียง 1 ครั้ง เป็นบวกต่อตลาดหุ้น แต่ยังไม่มีท่าทีว่าจะส่งสัญญาณยุติการลดขนาดสินทรัพย์ (QT) ทำให้ตลาดหุ้นยังไม่เห็นทิศทางการกลับไปฟื้นตัวได้เต็มที่
ขณะที่ปัจจัยกดดันตลาดวันนี้อาจได้รับผลกระทบต่อราคาน้ำมันที่กลับมาปรับลงอีกครั้ง จากความกังวลปริมาณการผลิตน้ำมันล้นตลาด ส่งผลกดดันต่อหุ้นพลังงานที่มีน้ำหนักกดดันดัชนีตลาดหุ้นไทย ส่วนตลาดหุ้นอื่นในภูมิภาคเอเชียเช้านี้ส่วนใหญ่ปรับลงเล็กน้อย
โดยให้แนวต้าน 1,610 จุด แนวรับ 1,580 จุด